Συζήτηση:Προνομιούχα νησιά του Αρχιπελάγους/Πρόταση διαγραφής

message: Μία απλή αναφορά εντός της ιστορικής ενότητας ή των σχετικών λημμάτων ιστορίας των εν λόγω νησιών είναι παραπάνω από επαρκής θεωρώ. Εδώ, ούτε για κρατική οντότητα πρόκειται ούτε και για κάποιου είδους διοικητική διαίρεση από όσα καταλαβαίνω ούτε καν για κάποιου είδους γεωγραφική περιοχή. Απλώς επρόκειτο για ομάδα νησιών η οποία κατείχε ορισμένα επιπρόσθετα προνόμια τα οποία δεν κατείχαν άλλα νησιά του ευρύτερου αιγιακού χώρου. Όπως είπα και στην αρχή της τοποθέτησής/εισήγησής μου, αυτά (τα επιπρόσθετα προνόμια) είναι πράγματα που μπορούν να αναφερθούν εντός των σχετικών ενοτήτων των κυρίως λημμάτων των νησιών ή εντός περισσότερο εξειδικευμένων λημμάτων σχετικά με την ιστορία των νησιών αυτών και δεν δικαιολογούν ούτε και μπορούν να υποστηρίξουν, θεωρώ, την ύπαρξη αυτόνομου λήμματος. --🏺 ⲈⲨⲐⲨⲘⲈⲚⲎⲊ 🏛️ ⲱⲑⲏⲥⲁⲧⲉ 14:07, 4 Ιουνίου 2022 (UTC)
replies: text: @Εὐθυμένης Βλέπω αναφορές σε "προνομιούχα νησιά του Αρχιπελάγους", αλλά δεν είναι σε βάθος, ούτε από σελίδες αξιόπιστες ως ιστορικές πηγές (λχ τουριστικές). Δεν αποκλείεται να αντιγράφουν και τη ΒΠ σε αυτό το σημείο. Αυτό που λείπει και πρέπει να εντοπιστεί είναι αξιόπιστη δευτερογενής πηγή που να επαληθεύει την ύπαρξη του όρου ως διακριτικής ονομασίας, ως "επωνυμίας". Όπως φαίνεται από τη σχετική πηγή στο λήμμα Δωδεκάνησα (το άρθρο του Γιάννη Γιαννόπουλου,  «Δωδεκανησος. Η γένεση ενός ονοματος και η αντιμετώπισή του απο τους Ιταλούς», Εώα και Εσπέρια, 2006), δεν γίνεται αναφορά σε τέτοιο όρο, παρά περιγραφικές κυρίως χρήσεις του επιθετικού προσδιορισμού κατά περίσταση (οι εμφάσεις έχουν προστεθεί από εμένα):

text: * "κάτοικοι των προνομιούχων νησιών"

text: * "Το ίδιο καθεστώς ίσχυε και για τα μικρότερα νησιά, ή νησίδες, τα κοντινά και υπαγόμενα στα δώδεκα προνομιούχα. Τα δώδεκα αυτά νησιά ενεργούσαν συχνά από κοινού, αν και δεν έλειψαν οι μεταξύ τους ανταγωνισμοί, για την αναγνώριση και ανανέωση των προνομίων τους μετά την άνοδο στο θρόνο νέου σουλτάνου"

text: * "τα νησιά που κατέλαβαν οι Ιταλοί φέρονταν, το Μάιο του 1912 και για σύντομο ακόμη χρονικό διάστημα, ως νησιά του Αιγαίου ή ως (Νότιες) Σποράδες, στην ιταλική βιβλιογραφία και αργότερα. Ακόμη και το συνέδριο των εκπροσώπων τους, που συνήλθε στην Πάτμο από τις 2-4/15-17 Ιουνίου του ίδιου έτους, για να κηρύξει την αυτονομία τους, έκανε λόγο για το Κοινόν των νησιωτών τον Αιγαίον Συνέδριον και με ψήφισμα τον ονομάζει το σύνολον των ούτω αυτονομουμένων νήσων "Πολιτείαν του Αιγαίου"

text: * "Η ελληνική ιστοριογραφία αποδίδει την προέλευση του ονόματος στα δώδεκα προνομιούχα νησιά και προσδιορίζει το χρόνο εμφάνισης του πριν από την ιταλική κατάληψη"

text: * "όταν αυτές ασχολήθηκαν με μια κίνηση των δώδεκα προνομιούχων νησιών του ΝΑ Αιγαίου εναντίον της οθωμανικής κυβέρνησης"

text: * "H Ρόδος και η Κως και δέκα από τα άλλοτε δώδεκα προνομιούχα νησιά αποτέλεσαν τη Δωδεκάνησο που διεκδικούσε το δικαίωμα να ενωθεί με την Ελλάδα"

text: * "Ο Armao πληροφορεί ότι η Ρόδος και τα γειτονικά νησιά, όλα σήμερα, όπως λέει, ανήκουν στην Ιταλία, με εξαίρεση την Ικαρία που κι αυτή συγκαταλεγόταν στα ονομαζόμενα προνομιούχα Δώδεκα Νησιά ή Δωδεκάνησος, υπό τουρκική κυριαρχία πριν από το 1912"

text: Το θέμα έχει εγκυκλοπαιδικό ενδιαφέρον, αλλά δεν βλέπω πουθενά την ονομασία  "Προνομιούχα νησιά του Αρχιπελάγους". Με τα παραπάνω, αν δεν βρεθεί κάτι άλλο, το ζήτημα εντάσσεται στην ιστορία των Δωδεκανήσων. Εκτός κι αν εντοπιστούν άλλες πηγές που να στηρίζουν αυτοτέλεια του λήμματος υπό τον παρόντα τίτλο. ǁǁ ǁ Chalk19 (συζήτηση) 14:52, 4 Ιουνίου 2022 (UTC)
replies: text: : Μα αυτό ακριβώς αναφέρω λίγο πολύ. Δηλαδή, πως πρόκειται περισσότερο για χαρακτηρισμό παρά για κάτι συγκεκριμένο πχ. ορισμό μορφής εδαφικής διοίκησης ή διαίρεσης ή άλλο παρόμοιο. Εάν κάποι@ μπορεί να φέρει σχετικές πηγές που να τεκμηριώνουν κάτι τέτοιο, τότε, βεβαίως. Ωστόσο, για την ώρα δεν προκύπτει από κάπου, για να χρησιμοποιήσω τον δικό σου όρο, πως επρόκειτο περί "επωνυμίας". 🏺 ⲈⲨⲐⲨⲘⲈⲚⲎⲊ 🏛️ ⲱⲑⲏⲥⲁⲧⲉ 14:58, 4 Ιουνίου 2022 (UTC)

text: :ΥΓ. Υπόψη, , πως βλέπω πως έχουμε λήμματα πχ. για το Σαντζάκι της Ρόδου, οπότε μάλλον (;) μπορούμε να αποκλείσουμε το ενδεχόμενο ύπαρξης επιπρόσθετης διοικητικής διαίρεσης. 🏺 ⲈⲨⲐⲨⲘⲈⲚⲎⲊ 🏛️ ⲱⲑⲏⲥⲁⲧⲉ 15:00, 4 Ιουνίου 2022 (UTC)
replies: text: ::@Εὐθυμένης Ως φαίνεται μέχρι τώρα, ο μόνος τίτλος που θα μπορούσε ίσως να σταθεί ξεχωριστό λήμμα είναι "Προνομιούχα νησιά του ΝΑ Αιγαίου". Αλλά με την προϋπόθεση ότι θα υπάρχει αρκετό υλικό για να μην είναι μόνο μέρος του λήμματος για τα Δωδεκάνησα. Με τα υπάρχοντα δεδομένα το θέμα μπορεί να καλυφθεί εντός του προαναφερθέντος λήμματος και αν μελλοντικά προκύψουν οι προϋποθέσεις, τότε ας δημιουργηθεί νέο αυτοτελές λήμμα με ορθότερο τίτλο. ǁǁ ǁ Chalk19 (συζήτηση) 04:03, 5 Ιουνίου 2022 (UTC)
*  συμφωνώ με την επιχειρηματολογία του Ευθυμένη  Δώρα Σ. 18:27, 4 Ιουνίου 2022 (UTC)
|}
thread_title:  [[Προνομιούχα νησιά του Αρχιπελάγους]]